b'\n_START_ARTICLE_\nMikrotilstand\n_START_PARAGRAPH_\nI statistisk mekanikk beskriver en mikrotilstand en spesifikk detaljert, mikroskopisk konfigurasjon av et termodynamisk system som systemet g\xc3\xa5r gjennom under sine termiske fluktuasjoner. Posisjon og bevegelsesmengde er kjent for alle partikler som inng\xc3\xa5r i systemet. Kvantemekanisk kan det uttrykkes som at b\xc3\xb8lgetallene for alle partikler er kjent. I praksis er det veldig upraktisk \xc3\xa5 beskrive et st\xc3\xb8rre system i dets mikrotilstand da det blir n\xc3\xa6rmest umulig \xc3\xa5 arbeide med det store antallet parametre som er n\xc3\xb8dvendig for \xc3\xa5 beskrive systemet. St\xc3\xb8rre systemer blir vanligvis beskrevet i makrotilstand. _NEWLINE_P\xc3\xa5 den annen side refererer et systems makrotilstand til dets makroskopiske egenskaper slik som dets temperatur og trykk. I statistisk mekanikk beskrives en makrotilstand ved hjelp av en sannsynlighetsfordeling p\xc3\xa5 et visst ensemble av mikrotilstander. Denne fordelingen beskriver sannsynligheten for \xc3\xa5 finne systemet i en viss mikrotilstand n\xc3\xa5r det utsettes for termiske fluktuasjoner. Etter den termodynamiske grense har alle mikrotilstander som blir bes\xc3\xb8kt av et makroskopisk system under dets fluktuasjoner de samme hovedegenskapene eller makroskopiske egenskapene.\n_START_SECTION_\nMikroskopiske definisjoner av termodynamiske konsepter\n_START_PARAGRAPH_\nDefinisjonene i dette avsnittet knytter de termodynamiske egenskapene til et system til dets fordeling p\xc3\xa5 dets ensemble (eller sett) av mikrotilstander. De er gyldige selv langt unna termodynamisk likevekt._NEWLINE_I denne artikkelen vil vi se p\xc3\xa5 et system som er fordelt p\xc3\xa5 et ensemble av N mikrotilstander.  er sannsynligheten knyttet til mikrotilstanden i og  er dens energi. Her danner mikrotilstander et diskret sett, noe som tilsier at vi arbeider innen kvantestatistisk mekanikk, og  er et energiniv\xc3\xa5 til systemet.'